Ալեն Ռոբեր

Ալեն Ռոբեր մականունը «Սարդ-մարդ» (ֆր.՝ Alain Robert, օգոստոսի 7, 1962(1962-08-07), Digoin), հայտնի ֆրանսիացի ժայռեր մագլցող և երկնաքերեր նվաճող (բիլդերինգը էքստրեմալ մոլություն է, որը կապված է բացառապես շենքերի պատերին բարձրանալու հետ)։
Ամբողջ աշխարհում Սարդ-մարդը ավելի քան 90 անգամ բարձրահարկ շենքեր է բարձրացել, ինչի համար ընդգրկվել է Գինեսի ռեկորդների գրքում։ Քանի որ Ալենը սովորաբար շենքեր է բարձրանում առանց իշխանությունների և շենքերի սեփականատերերի թույլտվության, աշխարհի տարբեր երկրներում նրան ձերբակալել են մի քանի տասնյակ անգամ։
Ալեն Ռոբերի շենքեր բարձրանալն ամբողջ աշխարհում գրավել է ԶԼՄ-ների ուշադրությունը։ Նրա նվաճած օբյեկտների թվում նշվում են Էմփայր սթեյթ բիլդինգը, էյֆելյան աշտարակը, IBM-ի գլխավոր գրասենյակը, Hilton հյուրանոցը, Areva աշտարակը՝ Ֆրանսիայի էներգետիկ հսկա Areva NP-ի շտաբը), Կուալա Լումպուրի Պետրոնաս աշտարակը, Բարսելոնայի Ագբար աշտարակը, Փարիզի Total ընկերության աշտարակը, աշխարհի տարբեր մայրաքաղաքների բանկերի գրասենյակները, Մոսկվայի ՄՊՀ-ի գլխավոր շենքը,,։ Ռոբերի «տաղանդի» մասին հասարակության կարծիքը կտրուկ բաժանվել է՝ նրա համարձակությամբ հիացմունքից մինչև նման վերելքների անիմաստությունը դատապարտելը։


== Կենսագրություն ==
Ռոբեր Ալեն Ֆիլիպը (ֆր. Philippe Robert Allen) ծնվել է 1962 թվականի օգոստոսի 7-ին Ֆրանսիայի Բուրգունդիա շրջանի Դիգուեն քաղաքում։ Մանկությունը անցկացրել է Վալանսում՝ Դրոմում։ Դեռ մանուկ հասակում Ռոբերը սկսել է մագլցել իր տան մոտերքում գտնվող ժայռերը։ Ալենը լրջորեն տարվել է բիլդերինգով այն դեպքից հետո, երբ 12 տարեկան հասակում բնակարանի բանալիները մոռացել է ութերորդ հարկի իր բնակարանում։ Սպասելու փոխարեն, որ ծնողները տուն վերադառնան, նա տուն է բարձրացել դրսի պատով։
Պատանի հասակում Ալենը հիացել է ժամանակակից ալպինիստների քաջագործություններով (Բոնաթի, Մեսներ) և իր ուժերն է փորձել այդ բնագավառում՝ Վերկոր և Արդեշ ժայռերը մագլցելով։
Տարիների ընթացքում զբաղվել է սպորտային ժայռամագլցմամբ և 1990-1992 թվականներին ազատ բարձունքում հասել է ութերորդ մակարդակի։ Նրա նվաճումները լայն հնչեղություն և հիացմունք են առաջացրել ալպինիզմի աշխարհում։ Ալենը ստեղծել է լրիվ մենակ բարձրանալու դժվարությունների մասին բազմաթիվ գրառումներ։
2005 թվականին հարցազրույցներից մեկում Ալենը խոստովանել է, որ իր կյանքի ընթացքում ընկել է 7 անգամ։ Ամենասարսափելին 1982 թվականի սեպտեմբերին տեղի ունեցած անկումն էր։ Պարանով իջնելուց ոչ ապահով ամրացված հանդերձանքը քանդվել է և Ալենը ընկել է մեծ բարձրությունից։ Ընկնելուց հետո վեց օր եղել է կոմայի մեջ և կոտրել երկու անրակ, արմունկները, կոնքերը և քիթը։ Վայր ընկնելուց հետո Ռոբերը մասամբ կաթվածահար է եղել և ձեռքերի վրա վեց վիրահատություն է տարել։
Մեկ տարի անց Ռոբերը բարձրացել է հերթական շենքը։ Այնուամենայնիվ անկումը անհետևանք չի անցել, Ալենը պարբերաբար ցավեր է ունեցել, ներքին ականջի խնդիրների պատճառով գլխապտույտ, էպիլեպսիա, հոդերի անկյունում և դաստակում դիսֆունկցիա։


== Նվաճված շենքերի ցանկ ==
 Կրկնվող նվաճումները նշված չեն։


== Մոսկվա ==
2007 թվականի սեպտեմբերի 4-ին Ալեն Ռոբերը բարձրացել է 242 մ բարձրությամբ «Ֆեդերացիա» աշտարակի վրա։ Քանի որ «Ֆեդերացիայի» ճակատը բացարձակապես հարթ է, Ալենը այն բարձրացել է հատուկ լրացուցիչ կոնստրուկցիաներով։ Մոսկվայի ժամանակով 19:59-ին ֆրանսիացի ժայռեր մագլցողին տեղափոխել են ոստիկանական բաժանմունք, իսկ մեկ ժամ անց ազատ արձակել։
2011 թվականի սեպտեմբերի 4-ին «Ալֆա շոու 4D»-ի շրջանակներում, հսկայական քանակությամբ հանդիսատեսի առջև Ալենը բարձրացել է Մոսկվայի պետական համալսարանի գլխավոր շենքը։
2013 թվականի օգոստոսի 29-ին բարձրացել է Skylight Tower աշտարակի վրա։


== Եկատերինբուրգ ==

2014 թվականի սեպտեմբերի 24-ին Ռոբերը բարձրացել է Եկատերինբուրգի ամենաբարձր շենքերից մեկը (այդ ժամանակ ավարտվածներից ամենաբարձրը)՝ 188,3 մ բարձրությամբ «Վիսոցկի» երկնաքերը։ Ալենը առաջին անգամ բարձրահարկ շենք է բարձրացել ապահովագրությամբ՝ առանց հանդերձանքի բարձրանալ իրեն արգելել է քաղաքի վարչությունը։ Երկնաքերի ներքևից և դիտահարթակից ֆրանսիացի ժայռ մագլցողին դիտում էին քաղաքի բնակիչները։ Ալենին վեր բարձրանալու համար պահանջվել է երկու ժամից մի փոքր ավելին։
«Վիսոցկի» երկնաքերը բարձրանալուց հետո Ալեն Ռոբերը խոստովանել է, որ նախավարժանքի համար ուզեցել է 10 րոպեում բարձրանալ Սվերդլովսկի շրջանի 90-մետրանոց կառավարության շենքը, բայց վախեցել է տեղահանությունից։


== Դուբայ ==
2011 թվականի մարտի 28-ին Ալեն Ռոբերը Դուբայում ավելի քան վեց ժամում բարձրացել է աշխարհի ամենաբարձր՝ 828 մետր բարձրությամբ «Բուրջ Խալիֆա» երկնաքերը։
Միջոցառման կազմակերպիչների պահանջով ժայռեր մագլցողը օգտվել է որոշ ապահովագրական հանդերձանքից՝ պարանից և շրջակապերից, թեև սովորաբար բարձրահարկ շենքեր է բարձրացել առանց ապահովագրության։ Սակայն Ռոբերն ինքն է խոստովանել, որ հասնելով 700 մետր բարձրության, աշտարակի կառուցվածքի առանձնահատկությունների պատճառով ստիպված է եղել օգտագործել ժայռ մագլցողի հանդերձանք։ Ռոբերի վերելքին հետևել են հարյուրավոր մարդիկ։ Ներքևում հերթապահել էին շտապ օգնության մեքենաները։ Աշտարակի ընկերության սեփականատիրոջ թույլտվությունը նախապես եղել է։


== Ծանոթագրություններ ==